रवीचंद्रन अश्विन यंदा दिल्ली कॅपिटल्सकडून खेळतो आहे.

दिल्ली-बेंगळुरू मॅचदरम्यान अश्विनने आरोन फिंचला अशा पद्धतीने आऊट केलं नाही. अश्विन रनअपमध्ये असताना फिंच क्रीझच्या बाहेर होता. अश्विनने रनअप थांबवून फिंचला बाहेर असल्याची जाणीव करून दिली मात्र त्याला आऊट केलं नाही. 

मात्र या मॅचनंतर अश्विनने ट्वीटच्या माध्यमातून यंदाच्या हंगामात खेळणाऱ्या बॅट्ममनला इशारा दिला होता. 

Twitter पोस्ट समाप्त, 1

अश्विनने आपल्या युट्यूब चॅनेलवरही यासंदर्भात माहिती दिली. बेंगळुरूविरुद्धच्या मॅचनंतर जेवत असताना कोच पॉन्टिंग म्हणाले, "फिंच क्रीझ सोडून खूपच पुढे उभा होता. मी तुला सांगणार होतो की त्याला आऊट कर",

अश्विनने सांगितलं की, "बेंगळुरूच्या टीममध्ये रनिंग बिटविन द विकेट्स चांगलं असणारे खेळाडू आहेत. त्यामुळे तो बॉल खेळून काढल्यावर दोन रन्ससाठी कॉल देतात. दुबईत एका बाजूला बाऊंड्रीपर्यंतचं अंतर खूप आहे. त्यामुळे तिकडे षटकार लगावण्यापेक्षा धावून रन काढणं सोयीचं ठरतं हे मला माहिती होतं".

आयपीएलच्या गेल्या हंगामात रवीचंद्रन अश्विनचं जोस बटलरला मंकडेड आऊट करणं चांगलंच गाजलं होतं. यंदा अश्विन नव्या टीमकडून ... आणखी 4000 वर्णांसाठी लेख सुरू ठेवा:
म्हणजे दिल्ली कॅपिटल्सकडून खेळतो आहे. 

बॉलर बॉलिंग रनअपमध्ये असताना नॉन स्ट्रायकर बॅट्समन क्रीझबाहेर असेल तर बॉलर त्याला आऊट करू शकतो. असा नियम आहे. मात्र तरीही अश्विनने मंकडेड आऊट केल्याने सोशल मीडियावर चर्चेला उधाण आलं होतं. 

मंकडेड प्रकारामुळेच पंजाब संघाने अश्विनची केवळ कर्णधारपदावरून नव्हे तर संघातूनच उचलबांगडी केल्याचीही चर्चा होती. 

दरम्यान आऊट करण्याच्या या प्रकाराला मंकडेड म्हटलं जाऊ नये असं मत सुनील गावस्कर यांनी इंडियन एक्स्प्रेसशी बोलताना व्यक्त केलं. "विनू मंकड हे भारताच्या सर्वोत्तम क्रिकेटपटूंपैकी एक आहेत. त्यांचं नाव बदनाम करण्याची काहीही आवश्यकता नाही. त्यांनी काहीही चूक केलेली नाही. चूक बिल ब्राऊन यांची होती. मंकड यांचं कृत्य नियमांना धरूनच होतं. या पद्धतीने आऊट करणं खेळभावनेला धरून नाही असं समजलं जातं. एका महान भारतीय खेळाडूचं नाव अशा प्रकारासाठी का घेण्यात यावं. ब्राऊन केलं असं नाव देण्यात यावं कारण चूक ब्राऊन यांची होती", असं गावस्कर यांनी म्हटलं आहे. 

यंदा अश्विनची टीम बदलली आहे. अश्विन आता पंजाबऐवजी दिल्ली कॅपिटल्सकडून खेळणार आहे. ऑस्ट्रेलियाचा माजी कर्णधार रिकी पॉन्टिंग दिल्ली टीमच्या कोचपदी आहे. 

अश्विनला मंकडेड पद्धतीने बॅट्समनला आऊट करू देणार का? यावर पॉन्टिंगने नाही असं उत्तर सुरुवातीला दिलं होतं. मात्र युएईत दाखल झाल्यानंतर पॉन्टिंग-अश्विन यांच्यात बोलणं झालं आणि त्यानंतर पॉन्टिंगचा सूर बदलला आहे. 

"पॉडकास्टच्या निमित्ताने मंकडेड आऊट करण्यासंदर्भात माझं आणि अश्विनचं अतिशय मनमोकळं बोलणं झालं. आम्हा दोघांचाही मुद्दा सारखाच आहे. नियमांच्या अधीन राहूनच बॅट्समनला आऊट केलं. कोणतीही नियमबाह्य कृत्य केलेलं नाही असं त्याचं मत आहे. जे योग्य आहे", असं पॉन्टिंग यांनी सांगितलं. 

रिकी पॉन्टिंग दिल्ली कॅपिटल्सचे कोच आहेत

"तो समजा आयपीएलच्या हंगामाचा शेवटचा बॉल आहे. मी बॉलिंग करतो आहे आणि प्रतिस्पर्ध्यांना जिंकण्यासाठी 2 रन्स हव्यात. नॉन स्ट्रायकर बॉल टाकण्याआधीच क्रीझ सोडून पळत सुटला आहे. तेव्हा मी काय करावं अशी तुमची अपेक्षा आहे?" असं अश्विनने विचारलं. 

त्यावर पॉन्टिंग म्हणाले, "त्यासाठीही युक्तिवाद आहे. बॉल टाकताना नॉन स्ट्रायकर क्रीझमध्ये नाही हे लक्षात आलं तर त्याने एकदा इशारा द्यावा . पुढच्या वेळेला तो क्रीझमध्ये नसेल तर त्याला आऊट करावं असं पॉन्टिंग यांना वाटतं. चीटिंगला खेळात...